25/11/2010 | Administración LocalMunicipal
Melide
Selección por oposición dunha praza de persoal non permanente (funcionario interino por acumulación de tarefas) funcións de administrativo así como creación de bolsa de emprego

Por acordo da Xunta de Goberno Local de data 10 de novembro de 2010 aprobáronse as Bases da convocatoria para a SELECCIÓN POR OPOSICIÓN DUNHA PRAZA DE PERSOAL NON PERMANENTE (FUNCIONARIO INTERINO POR ACUMULACIÓN DE TAREFAS) PARA O DESEMPEÑO DE FUNCIÓNS DE ADMINISTRATIVO DE ADMINISTRACIÓN XERAL GRUPO C1, ESCALA: ADMINISTRACIÓN XERAL, SUBESCALA: ADMINISTRATIVO. ASÍ COMO CREACIÓN DE BOLSA DE EMPREGO PARA CUBRIR PRAZAS DE XEITO TEMPORAL MEDIANTE O NOMEAMENTO DE FUNCIONARIOS INTERINOS DA ESCALA DE ADMINISTRACIÓN XERAL, SUBESCALA ADMINISTRATIVA NO CONCELLO DE MELIDE, que se achegan a continuación: O obxecto da convocatoria é a selección de persoal con carácter non permanente (funcionario interino por acumulación de tarefas por prazo de seis meses dentro dun período de doce meses) mediante oposición para ocupar unha praza de administrativo/a que realizará as funcións propias do devandito posto de traballo normalmente de trámite e colaboración, no departamento de Secretaría. Grupo: C; Subgrupo: C1; Escala: Administración Xeral; Subescala: Administrativa. A selección é de funcionario interino, debida a necesidade e urxencia transitoria por exceso e acumulación de tarefas consecuencia das vacantes e baixas por enfermidade de diversos postos de traballo. Igualmente é obxecto da presente convocatoria a creación dunha bolsa de emprego para proceder á provisión temporal de prazas mediante o nomeamento de funcionarios interino da escala de administración xeral subescala administrativa polos motivos sinalados no artigo 10 da Lei 7/2007 do Estatuto Básico do Empregado Público. De conformidade co articulo 59.5. b) da Lei 30/1992, de 26 de Novembro, de Réxime Xurídico das Administracións Públicas e do Procedemento Administrativo Común, fíxase como medio de comunicación das publicacións que se deriven dos actos integrantes deste procedemento selectivo, o BOP e taboleiro de anuncios do Concello.1.-Para ser admitido no procedemento selectivo convocado nestas bases, o persoal aspirante deberá reunir os seguintes requisitos: a) Ter a nacionalidade española. Os nacionais dos estados membros da Unión Europea poderán acceder en igualdade de condicións que os españois. As previsións anteriores serán de aplicación, calquera que sexa a súa nacionalidade, ao cónxuxe dos españois e dos nacionais doutros estados membros da Unión Europea, sempre que non estean separados de dereito e aos seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. O acceso ao emprego público como persoal funcionario estenderase igualmente ás persoas incluídas no ámbito de aplicación dos tratados internacionais celebrados pola Unión Europea e ratificados por España nos que sexa de aplicación a libre circulación dos traballadores nos termos establecidos no parágrafo primeiro. Os estranxeiros aos que se refiren os parágrafos anteriores, así como os estranxeiros con residencia legal en España, poderán acceder ás administracións públicas, como persoal laboral, en igualdade de condicións que os españois. b) Posuír a capacidade funcional para o desempeño das tarefas. c) Ter cumpridos 16 anos e non exceder, de ser o caso, da idade máxima de xubilación forzosa. d) Non ter sido afastado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas nin se atopar en inhabilitación absoluta ou especial para empregos ou cargos públicos por resolución xudicial para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral no que fose separado ou inhabilitado. No caso de ser nacional doutro Estado, non se encontrar inhabilitado ou en situación equivalente nin estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Non estar incursos/as en causa de incapacidade prohibición para contratar ou incompatibilidade das establecidas na normativa vixente do persoal ao servizo das administracións públicas. f) Posuír a titulación esixida: Bacharelato, Formación Profesional de segundo grado ou equivalente, ou estar en condición de obtelo na data na que remate o prazo de solicitudes para formar parte na presente convocatoria.2.-Todos os aspirantes deberán estar en posesión dos requisitos enumerados no día da finalización do prazo de presentación de solicitudes. Os/as aspirantes que desexen tomar parte no proceso selectivo deberán facelo constar mediante instancia na que manifesten que reúnen todos e cada un dos requisitos establecidos na convocatoria. Á instancia axustarase ao modelo que conteñen como Anexo I as presentes bases dirixida á Sra. Alcalde/sa –Presidente/a do Concello de Melide e presentaranse no Rexistro Xeral do Concello de 9:00 a 13:30 horas, no prazo de 10 días naturais contados a partir do día seguinte á publicación da convocatoria no BOP. A convocatoria tamén se publicará no taboleiro de edictos do Concello. Así mesmo, poderán presentarse a través do procedemento previsto no art.38.4 da Lei 30/1992 do 26 de novembro, de réxime xurídico das administracións públicas e do procedemento administrativo común. (neste caso, os aspirantes deberán comunícalo mediante telegrama ou telefax durante o mesmo prazo que o de presentación de instancias) Á instancia xuntarase: a) Fotocopia cotexada do D. N. I. (documento nacional de identidade) ou pasaporte. Os/as aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo do nacional doutro Estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o/a aspirante vive a expensas ou está ao seu cargo. b) Os aspirantes exentos do exame de galego deberán tamén facelo constar na súa instancia e xustificalo coa documentación a que se fai referencia na base sexta B c) Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que indica a ordenanza municipal e que poderán satisfacerse directamente na Tesourería do Concello, ou ben mediante xiro postal, telegráfico ou transferencia bancaria dirixida ó Concello de Melide; de non realizarse o pagamento directamente na Tesourería municipal o solicitante fará constar na súa instancia a data do xiro ou da transferencia e o número do resgardo. A tarifa por participación en probas selectivas de persoal funcionario e laboral fixo subgrupo C1 é de 24 €. O número de conta: 20910370573110000020 En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base quinta. Os dereitos de exame reintegraránselles de oficio ós interesados que sexan excluídos definitivamente da lista de admitidos. A listaxe provisional de candidatas/os admitidas/os e excluídas/os aprobarase por Resolución da Presidencia e publicarase no taboleiro de anuncios do Concello de Melide. As/os aspirantes disporán dun prazo de 5 días naturais para corrección. Unha vez transcorrido o prazo de corrección, a Alcaldía ditará resolución definitiva que levará implícita a estimación ou desestimación das solicitudes de corrección e publicarase no taboleiro de edictos da casa do Concello. Na mesma resolución incluirase a composición do tribunal e o lugar, hora e data de comezo dos exercicios. No suposto de que ningún ou ningunha aspirante provisionalmente excluído/a presentase no prazo correspondente documentación ningunha para a corrección de erros elevarase, transcorrido o prazo de corrección, automaticamente a definitiva a lista provisional. O feito de figurar na relación de admitidos/as non prexulga que se lles recoñeza aos interesados/as a posesión dos requisitos esixidos no procedemento que se convoque. Cando da documentación que debe presentarse no caso de superar o proceso selectivo se desprenda que non posúen ningún dos requisitos, os/as interesados/as decaerán en todos os dereitos que puidesen derivarse da súa participación no procedemento. Todo elo sen prexuízo das responsabilidades en que incorrese por falsidade na instancia ou documentación presentada para tomar partes deste proceso selectivo. O tribunal, cuxa composición deberá cumprir co establecido no artigo 60 do EBEP e demais normativa de aplicación, estará composto polos seguintes membros:.- Presidenta/e (titular e suplente): Unha/un funcionaria/o de carreira con titulación igual ou superior á exixida para o ingreso, designado polo/a alcalde/sa.- Vogais (titulares e suplentes): · Tres funcionarias/os de carreira con titulación igual ou superior á exixida para o ingreso, designado pola alcalde/sa.- Secretaria/o (titular e suplente): Unha/un funcionaria/o de carreira con titulación igual ou superior á exixida para o ingreso, designado pola alcalde/sa O tribunal non se poderá constituír, nin actuar sen a presencia, cando menos, da metade dos seus membros, titulares ou suplentes indistintamente. En todo caso, requírese a asistencia da/o presidenta/e e da/o secretaria/o ou as/os que legalmente as/os substitúan. Os membros do tribunal deberanse abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando aspirantes ás probas nos 5 anos anteriores á publicación desta convocatoria. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores especialistas para as probas correspondentes dos exercicios que xulgue oportuno, limitándose os asesores a prestar a colaboración nas súas especialidades técnicas. Para os efectos de asistencia, os compoñentes do tribunal que actúen nestas probas terán a categoría de conformidade co que dispón o artigo 30 do r. d. 462/2002, do 24 de maio e serán retribuídos segundo establece o dito R. D. As probas selectivas revestirán a modalidade de oposición. A.- A oposición constará de dous exercicios, eliminatorios e obrigatorios para todos os aspirantes, que se cualificarán de cero a dez puntos, sendo necesario obter un mínimo de cinco para ter superado cada un deles. Consistirá na realización por escrito e no prazo máximo de 1 hora, dun cuestionario tipo test de 50 preguntas preparado polo Tribunal inmediatamente antes de comezar o exercicio e relacionadas coas materias do temario adxunto no Anexo II Será de carácter práctico e consistirá na resolución, a través dun PC facilitado polo Concello dun suposto que fixe o Tribunal, relacionado coas tarefas propias do praza que se convoca, no que se demostrara o coñecemento acerca do entorno operativo windows, así como no manexo do paquete ofimático Office de Microsoft (procesador de textos Word, Access ou folla de calculo Excel, internet e correo electrónico) e se apreciará a aptitude dos aspirantes en relación co contido da praza convocada. A duración para a realización deste exercicio será como máximo de 60 minutos. B.- Proba de galego: De carácter obrigatorio e eliminatorio, agás para aqueles aspirantes que acrediten o coñecemento da lingua galega mediante a presentación do certificado, orixinal ou fotocopia cotexada de ter superados os estudios conducentes á obtención do certificado CELGA 4 ou o curso de perfeccionamento, expedido por organismo oficial para o efecto ou validado. Consistirá na traducción dun texto facilitado polo tribunal do castelán ao galego nun tempo máximo de trinta minutos coa cualificación final de “apto” ou “non apto”. Esta proba realízase en cumprimento do artigo 11.2 da Lei 3/1983, de 15 de xuño, de normalización lingüística de Galicia e artigo 35 da Lei da Función Pública de Galicia modificado pola Lei 2/2009, de 23 de xuño, de modificación do texto refundido da Lei da función pública de Galicia, aprobado polo Decreto Lexislativo 1/2008, de 13 de marzo, e tendo en conta a disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n° 146, de 30 de xullo de 2007. A data e hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas serán determinados pola Alcaldía-Presidencia mediante resolución, xuntamente coa aprobación da lista de admitidos e a composición do tribunal, que se publicará mediante anuncio no taboleiro de anuncios do Concello. Os aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal. A actuación dos aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido, comezando pola letra que resulte do sorteo ó que se refire o artigo 9 do Regulamento de selección do persoal da Comunidade Autónoma de Galicia do 20 de marzo de 1991. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. En calquera momento o tribunal poderá requirir ós opositores para que acrediten a súa identidade. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que for a causa que lles impedir acudir, agás que a escusa sexa posible por ter amparo nun precepto legal, así como no suposto recollido no número seguinte. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ó Sra. Alcalde/sa-Presidente/a a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición correspondente, o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. Contra os acordos do tribunal poderá interpoñerse recurso administrativo de alzada ante a autoridade que os nomeou, segundo o previsto no artigo 114.1 da Lei 30/1992, de 26 de novembro. Terminado o proceso selectivo, o tribunal proporá ao órgano convocante e fará pública a relación de aprobados no taboleiro de edictos, por orde decreciente de puntuación, cuxo número máximo deberá coincidir co de prazas convocadas. O tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, o órgano convocante ao amparo do disposto no artigo 61.8 da Lei 7/2007, de 12 de abril, do Estatuto básico do empregado público poderá substituílo polo seguinte en orde de puntuación da lista complementaria de reserva, segundo a orde de puntuación conseguido. O tribunal non poderá en ningún caso aprobar nin declarar que superou as probas selectivas un número superior de aspirantes ó das prazas convocadas en cada proceso selectivo. Calquera proposta de aprobados que contraveña o establecido anteriormente será nula de pleno dereito. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ó formularlle á Presidencia a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas en cada proceso selectivo. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no segundo exercicio, e de persistir o empate por sorteo. Crearase unha bolsa de emprego formada pola lista de aspirantes que logo de superar as probas non obtivesen praza, ordenados de maior a menor puntuación. É condición inexcusable para a pertenza á devandita bolsa o mantemento durante a vixencia desta dos requisitos relacionados na base segunda das presentes bases. Acudirase á devandita lista para a selección de funcionarios interinos, no caso de ser necesario por darse algún dos supostos regulados no artigo 10 do EBEP Unha vez detectada a situación de necesidade de cubrir temporalmente unha praza, o Alcalde/sa-Presidente/a procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación da oferta practicarase individualmente ao interesado nos termos sinalados na lei de procedemento administrativo, e mediante a publicación no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica. No caso de manifestar o seleccionado o seu interese, deberá presentar a documentación relacionada na base décima, no prazo de catro días hábiles dende a recepción da notificación. A renuncia ou á non presentación da aceptación da oferta no prazo de dous días hábiles e a non presentación da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao Alcalde/sa-Presidente/a. Cesado o funcionario interino por rematar a situación de necesidade que deu lugar á oferta este incorporarase a bolsa no lugar que lle corresponda de acordo coa súa puntuación e cos cambios da lista por razóns de renuncia, etc. A duración da bolsa de emprego terá unha validez de tres anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de substitución concreta.1.- O aspirante seleccionado deberá acudir ao Concello no prazo de cinco días a partir da publicación da Resolución polo tribunal, achegando os documentos necesarios para o seu nomeamento: a.-Fotocopia compulsada do título esixido na presente convocatoria. b.-Certificado médico acreditativo do requisito esixido na base 2.1. d). 2.- Quen dentro do prazo indicado, e salvo casos de forza maior, non presentasen a documentación ou o resultado do recoñecemento médico fose “non apto”, non poderán ser nomeados, quedando anuladas todas as súas actuacións.3.- Notificado o Decreto de nomeamento como funcionario interino estarase obrigado a tomar posesión no prazo de tres días hábiles se non implica cambio de residencia ou dun mes se comporta cambio de residencia. Transcorrido devandito prazo sen comparecer, entenderase como renuncia ao nomeamento ou á firma do contrato. En todo o non previsto nestas bases estarase ao disposto na Lei 30/1984 do 2 de agosto de medidas para a reforma da función pública modificada pola Lei 22/1993 do 29 de decembro; na Lei 7/1985 do 2 de abril, reguladora das bases de réxime local; no Real decreto lexislativo 781/1986 do 18 de abril, polo que se aproba o Texto refundido de disposicións legais vixentes en materia de réxime local; no Real decreto 896/1991 do 7 de xuño, sobre regras básicas e programas mínimos do procedemento de selección dos funcionarios da Administración local; no Decreto do 20 de marzo de 1991 da Comunidade Autónoma de Galicia; no Real decreto 364/1995 do 10 de marzo, que aproba o Regulamento xeral de ingreso do persoal ao servizo da Administración xeral do Estado e de provisión de postos de traballo e promoción profesional dos funcionarios civís da Administración xeral do Estado; no Real decreto lexislativo 1/1995, do 24 de marzo, polo que se aproba o Texto refundido da Lei do estatuto dos traballadores; na Lei 7/2007 do 12 de abril pola que se aproba o Estatuto básico do empregado público, Decreto lexislativo 1/2008, do 13 de marzo, polo que se aproba o Texto refundido da Lei da función pública de Galicia e nas demais disposición aplicábeis e concordantes. A convocatoria e as súas bases, así como cantos actos administrativos delas se deriven, poderán ser impugnados/as polas/os interesadas/os nos casos e na forma previstos na Lei 30/1992 do 26 de novembro, de réxime xurídico das administracións públicas e do procedemento administrativo común. D./Dna., con data de nacemento., con D. N. I. nº., e con domicilio en. (teléfono.), ante a Sra. Alcalde/sa- Presidente/a do Concello de Melide, comparece e di: a) Que coñece e acepta as Bases que van a rexer na oposición, quenda libre, para a provisión con carácter interino dunha praza de Administrativo de Administración Xeral. Por acumulación de tarefas por prazo de seis meses dentro dun período de doce meses. Así como a súa inclusión na bolsa de traballo prevista nas mesmas. b) Que desexa ser admitido/a ás probas selectivas ó obxecto de prover as citadas prazas. c) Que o/a solicitante reúne todos e cada un dos requisitos establecidos na convocatoria, comprometéndose a aportar no seu momento, se é o caso, a documentación esixida para o efecto. d) Que adxunta á presente: — Copia compulsada do D. N. I. — Xustificante de haber ingresado a cantidade correspondente ós dereitos de exame. — Relación de méritos para a fase de concurso. — Acreditación do coñecemento da lingua galega mediante a presentación do documento acreditativo debidamente compulsado Solicito se teña por presentada esta solicitude e sexa admitido/a ás probas selectivas para a provisión con carácter interino dunha praza de Administrativo de Administración Xeral. Por acumulación de tarefas por prazo de seis meses dentro dun período de doce meses. Melide, a. de. de 2010 Sra. Alcalde/sa-Presidente/a do Concello de Melide.1. A constitución española de 1978. Estrutura e contido. Principios xerais.2. Dereitos e deberes fundamentais dos españois. A súa garantía e suspensión.3. A Organización do Estado na Constitución: Organización Institucional o Política y Organización territorial.4. O poder xudicial. Principios constitucionais organización xudicial en España. O Goberno. As Cortes xerais. composición, atribucións e funcionamento Relacións entre o goberno e as Cortes Xerais.5. A Unión Europea: referencia histórica e dereito derivado.6. A administración publica no ordenamento español: concepto, clases e caracteres. A administración Xeral do Estado.7. As comunidades autónomas. Estatutos de autonomía. Administración autonómica.8. A administración local. Entidades. Principios constitucionais e regulación xurídica. Relacións entre entes territoriais. Autonomía municipal e tutela.9.- O municipio: Concepto e elementos. O termo municipal. A poboación. O empadroamento. O municipio de Melide.10. Organización municipal. Organización municipal no Concello de Melide.11. Funcionamento dos órganos colexiados locais. Convocatoria e orde do día. Actas e certificados de acordos.12. Principios de actuación da administración pública. Eficacia, xerarquía, descentralización, desconcentración e coordinación.13. Sometemento da administración á lei e ao dereito. Fontes do dereito público. Especial referencia a lei e os regulamentos.14.- O procedemento administrativo: Concepto e clases. A súa regulación no dereito positivo. As fases do procedemento administrativo. O silencio administrativo.15. O administrado. Dereitos dos administrados nas súa relacións coas administracións públicas. Participación dos cidadáns nas funcións administrativas.16. Dereitos e deberes dos veciños no ámbito local. Información e participación cidadá. 17. O acto administrativo: concepto e clases, elementos, eficacia e validez, notificación e publicación.18. Formas da acción administrativa con especial referencia á administración local. A actividade de fomento. A actividade de Policía. As licencias.19. Revisión do acto administrativo. Os recursos administrativos.20. O recurso contencioso-administrativo.21. Procedemento administrativo local. Rexistro de entrada e saída de documentos. Comunicacións e notificacións.22. As formas da acción administrativa. Intervención dos entes locais na actividade privada. O fomento os seus medios. A policía administrativa.23. O Servicio público Local. Formas de Xestión do Servicio Público Local. A responsabilidade da administración pública.24. Os bens das entidades locais: concepto e regulación, clasificación, alteración da cualificación xurídica, conservación e tutela.25. Bens de dominio publico: concepto, clasificación, adquisición, utilización e aproveitamento e desfrute.26. Bens patrimoniais: concepto, clasificación, utilización e alleamento.27. Os contratos administrativos: concepto, clases, suxeitos e requisitos.28. O expediente de contratación. Formalización dos contratos. Procedementos e formas de adxudicación. Efectos, modificación e suspensión.29. Invalidez dos contratos: causas de nulidade, anulabilidade e invalidez. Extinción dos contratos. Cesión e subcontratación.30. A función pública local: concepto, relación de postos de traballo, rexistro de persoal, selección, provisión de postos de traballo. Adquisición e perda da condición de funcionario.31. Organización da función pública local. O persoal laboral ao servicio da administración local.32. Dereitos e deberes dos funcionarios. sistema retributivo. Réxime disciplinario. Situacións administrativas.33. Facendas locais. Recursos dos municipios.34. Tributos dos municipios. Impostos. Taxas. Contribucións especiais.35. O presuposto municipal: regulación, concepto e principios. Estrutura. Elaboración e aprobación do presuposto.36. Os créditos e as súas modificacións. Liquidación do presuposto.37. A contabilidade das entidades locais. Modelos.38. Réxime xurídico do gasto público local. Control e fiscalización.39. A administración local e o urbanismo. Competencias municipais en materia de urbanismo. As formas de xestión de urbanismo: as xerencias municipais de urbanismo.40. O réxime do solo. Clasificación do solo. Dereitos e deberes dos propietarios.41. Introducción á comunicación. A comunicación humana: a linguaxe como medio de comunicación. Tipos de comunicación: oral e telefónica. Atención ao público: acollida e información ao administrado. Os servicios de información administrativa.42. Concepto de documento, rexistro e arquivo. Funcións de rexistro e do arquivo. Clases de arquivo. Especial consideración ao arquivo de xestión.43. Internet. O correo electrónico.”. Melide, 18 de novembro de 2010 A Alcaldesa Mª Socorro Cea Vázquez.